《题一干三萼芍药画》
明代·李昌祺

菡萏秀夏暑，芙蓉傲秋霜。炎凉各异趣，习见皆寻常。

东风别有花富贵，孤干高擎三萼缀。窈窕含娇却是娇，依稀似醉元非醉。

嫣然开向绣阁前，中纯雅淡傍清妍。阴晴月露总足爱，欹侧偏正皆足怜。

鹊巢小星本诚敬，天遣灵苗示嘉应。岂特祥钟草木蕃，行看庆衍螽斯盛。

妙哉妙笔妙通神，貌出芳容巧夺真。颜色长鲜态长好，珍图宝算共千春。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。